PLUS ร่วง 8% โบรกชี้ครึ่งปีหลังกำไรหด เข้าช่วง “โลว์ซีซั่น”  
PLUS ลบ 8% โบรกชี้ครึ่งปีหลังกำไรอ่อนตัวตามฤดูกาล เหตุช่วง Low Season ของธุรกิจ
PLUS ลบ 8% โบรกชี้ครึ่งปีหลังกำไรอ่อนตัวตามฤดูกาล เหตุช่วง Low Season ของธุรกิจ
19 ส.ค. 2565

ผู้สื่อข่าวรายงานว่า วันนี้ (19 ส.ค. 65) ราคาหุ้น  บริษัท โรแยล พลัส จำกัด (มหาชน) หรือ PLUS ณ เวลา 16:03 น. อยู่ที่ระดับ 7.15 บาท ลบไป 0.65 บาท หรือลงไป 8.33% สูงสุดที่ระดับ 8.15 บาท ต่ำสุดที่ระดับ 7.05 บาท ด้วยมูลค่าการซื้อขาย 272.59 ล้านบาท

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ (15 ส.ค.65) ประเมินแนวโน้มกำไรครึ่งหลังปี 65 ของ PLUS จะอ่อนตัวตามฤดูกาล โดยคาดแนวโน้มกำไรไตรมาส 3/65 และไตรมาส 4/65 จะอ่อนตัวลงเพราะเป็นช่วง Low Season ของธุรกิจ แต่คาดจะเป็นกำไรที่เติบโตสูงจากงวดเดียวกันของปีก่อน เพราะฐานต่ำในปีก่อน
ทั้งนี้บริษัทอยู่ระหว่างขยายกำลังการผลิตทั้งสายการผลิตขวดแก้ว และสายการผลิตใหม่เป็นขวด PET คาดจะเริ่มรับรู้สายขวด PET ได้ในปี 66 โดยควบคู่ไปกับการขยายช่องทางการขาย และสินค้าใหม่ทั้งกลุ่ม Plant-based, เครื่องดื่มเพื่อสุขภาพ และชานมไข่มุก อยู่ระหว่างปรับเพิ่มกำไรปกติปี 65 ขึ้นจากปัจจุบันคาดไว้ที่ 184 ล้านบาท เพิ่มขึ้น 114.3% จากงวดเดียวกันของปีก่อน และจะปรับเพิ่มราคาเป้าหมายปี 65 จากปัจจุบันที่ให้ไว้ 7 บาท เบื้องต้นอาจขยับขึ้นเป็น 8 บาท (อิง PE เดิม 25 เท่า)